|  |  |
| --- | --- |
|  | **EELNÕU** |
|  | 27.10.2023 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Volikogu esimehe valimistulemuste kindlakstegemine** |
|  |
| Kohaliku omavalitsuse korralduse seaduse § 22 lg 1 p 14, § 45 lg 3 ja Tapa Vallavolikogu 28.03.2018 määruse nr 12 „Tapa valla põhimäärus“ § 8 lg 1 ning salajase hääletamise tulemuste alusel:   1. Kinnitada vallavolikogu esimehe valimise tulemused ja lugeda …….. valituks Tapa volikogu esimeheks. 2. Otsus jõustub teatavakstegemisest.   Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtu halduskohtumenetluse seadustikus sätestatud korras. | |
|  | |

|  |
| --- |
| *(allkirjastatud digitaalselt)*  Alari Kirt  vallavolikogu esimees |

|  |  |  |  |
| --- | --- | --- | --- |
|  | | | |
|  | |  |
|  | |  |
| **Seletuskiri volikogu otsuse eelnõu „Volikogu esimehe valimistulemuste kindlakstegemine“ juurde** | | | |
| Kohaliku omavalitsuse korralduse seaduse (edaspidi KOKS) § 22 lg 1 p 14 kohaselt on volikogu ainupädevuses 14) volikogu esimehe, aseesimehe või aseesimeeste valimine;  KOKS § 45 lg 3 kohaselt isikuvalimised otsustatakse salajasel hääletamisel, mille tulemused vormistatakse volikogu otsusena. Isikuvalimiste tulemusi üle ei hääletata. | | | |
| KOKS § 22 lõike 1 punktides 2, 4, 6–9, 101, **14**, 15, 18, 24, 251 ja 271 ning põhiseaduslikkuse järelevalve kohtumenetluse seaduse §-s 7 ettenähtud küsimustes otsustuste vastuvõtmiseks on vajalik volikogu koosseisu häälteenamus.  **Tapa valla põhimääruse § 8 sätestab volikogu esimehe valimise korra**  **§ 8.****Volikogu esimehe valimine**    (1) Volikogu esimees valitakse volikogu liikmete seast salajase hääletamise teel volikogu koosseisu häälteenamusega.    (2) Volikogu esimehe valimised uue volikogu koosseisu esimesel istungil või järgmistel istungitel, kui esimesel istungil ei osutunud volikogu esimees valituks, korraldab Tapa valla valimiskomisjon (edaspidi – valimiskomisjon). Valimistulemus tehakse valimiskomisjoni korraldatud valimistel kindlaks valimiskomisjoni otsusega.    (3) Volikogu esimehe kandidaadi võib üles seada volikogu liige, esitades istungi juhatajale sellekohase kirjaliku ettepaneku. Kandidaat annab oma ülesseadmise kohta suulise nõusoleku, mille kohta tehakse märkus istungi protokolli.    (4) Volikogu esimehe kandidaatide nimed kantakse kandidaatide nimekirja ülesseadmise järjekorras. Nimekirja sulgemise otsustab volikogu avalikul hääletamisel poolthäälte enamusega.    (5) Ülesseatud kandidaat tutvustab ennast pärast nimekirja sulgemist. Iga volikogu liige võib esitada igale kandidaadile kaks küsimust.    (6) Pärast kandidaatide tutvustust kuulutab istungi juhataja välja vaheaja, mille jooksul valimiskomisjon valmistab ette hääletussedelid.    (7) Kui samal istungil volikogu esimehe valimiseks korraldatud täiendava valimise käigus ei saa ükski kandidaat volikogu koosseisu häälteenamust, kutsutakse volikogu istung kokku uuesti. Istung volikogu esimehe valimiseks tuleb kokku kutsuda vähemalt kahe nädala jooksul esimesest istungist arvates.    (8) Hääletamine ja hääletamistulemuse kindlakstegemine toimub põhimääruse §-s 30 sätestatud korras, arvestades käesolevas paragrahvis sätestatud erisusi.  **Tapa valla põhimääruse § 31 sätestab isikuvalimiste läbiviimise korra:**  **§ 31.****Isikuvalimised**    (1) Isikuvalimised otsustatakse salajasel hääletamisel.    (2) Kandidaadi ülesseadmise kohta esitatakse istungi juhatajale kirjalik ettepanek. Ettepaneku võib esitada volikogu liige.    (3) Kandidaatide nimekirja sulgemise otsustab volikogu avalikul hääletamisel poolthäälte enamusega.    (4) Kandidaatide nimekirjas oleval isikul on õigus end pärast nimekirja sulgemist tutvustada. Igal volikogu liikmel on õigus esitada igale kandidaadile kaks küsimust.    (5) Salajase hääletamise korraldamiseks moodustab volikogu oma liikmete hulgast 3-liikmelise häältelugemiskomisjoni, kes nimetab endi hulgast komisjoni esimehe. Ettepanekuid häältelugemiskomisjoni koosseisu kohta võivad teha kõik volikogu liikmed. Häältelugemiskomisjoni liikme kandidaat peab komisjoni koosseisu kinnitamiseks andma selleks suulise nõusoleku ning vastav asjaolu märgitakse volikogu istungi protokolli. Häältelugemiskomisjoni koosseisu ei või kuuluda volikogu liige, kes isikuvalimistel on esitatud kandidaadiks. Häältelugemiskomisjoni koosseis kinnitatakse avalikul hääletamisel poolthäälteenamusega ning komisjoni koosseis märgitakse volikogu istungi protokollis.    (6) Kui valituks osutumiseks ei ole vaja volikogu koosseisu häälteenamust, loetakse valituks isik, kes saab istungil viibivate volikogu liikmetelt kõige rohkem poolthääli.    (7) Kui kandidaadiks esitatakse üks isik, vormistatakse hääletussedel nii, et kandidaadi poolt saab hääletada „poolt“, „vastu“ ja „erapooletu“. Kui kandidaate on rohkem kui üks, on igal volikogu liikmel üks poolthääl ning ta annab oma hääle kandidaadile, kelle kandidatuuri ta toetab. Hääletamise täpsem kord (voorude arv) lepitakse kokku enne hääletamist ning see märgitakse vallavolikogu istungi protokolli.    (8) Kui kandidaate oli rohkem kui kaks ning ükski neist ei saanud nõutavat häälteenamust, korraldatakse kordushääletamine kahe enim hääli saanud kandidaadi vahel.    (9) Kui ükski esitatud kandidaatidest ei saa nõutavat häälteenamust, kuulutab istungi juhataja välja vaheaja. Pärast vaheaega korraldatakse uus valimine käesolevas paragrahvis sätestatud korras, kus võib kandideerida varem valituks mitteosutunud isik.    (10) Häältelugemiskomisjon väljastab volikogu liikmetele allkirja vastu hääletussedelid. Hääletussedelid täidetakse hääletamiskabiinis või salajast hääletamist võimaldavas ruumis.    (11) Kui hääletussedel rikutakse enne sedeli hääletuskasti laskmist, on volikogu liikmel õigus saada häältelugemiskomisjonilt rikutud sedeli tagastamisel uus hääletussedel. Sedeli rikkumise ja uue sedeli väljastamise kohta tehakse hääletamise protokolli vastav märge.    (12) Häältelugemiskomisjon loeb hääled avalikult kohe pärast hääletamise lõppemist. Hääletussedel, millel on märgistatud rohkem kui ühe kandidaadi nimi või millel ei ole märgistatud ühegi kandidaadi nime või millel ei ole üheselt arusaadavalt märgitud, kas hääletaja on kandidaadi poolt, vastu või erapooletu, loetakse kehtetuks.    (13) Hääletamise tulemuste kohta koostab häältelugemiskomisjon protokolli, millele kirjutavad alla kõik häältelugemiskomisjoni liikmed. Hääletustulemused teeb teatavaks häältelugemiskomisjoni esimees. Hääletustulemused märgitakse volikogu istungi protokolli.    (14) Enne valimistulemuste väljakuulutamist selgitab häältelugemiskomisjon, kas keegi volikogu liikmetest soovib valimiste korraldamise või hääletamise protseduuri kohta esitada protesti. Protestid esitatakse kirjalikult häältelugemiskomisjonile kohe pärast hääletustulemuste teatavakstegemist. Häältelugemiskomisjon vaatab protesti läbi ja teeb selle kohta otsuse enne valimistulemuste väljakuulutamist. Häältelugemiskomisjoni seisukoht märgitakse volikogu istungi protokolli.    (15) Isikuvalimiste tulemusi üle ei hääletata.    (16) Valimistulemused kinnitatakse volikogu otsusega. | | | |